
Sülysáp Nagyközség Önkormányzata Képviselő-testületének
2011. szeptember 15-én tartandó munkaterv szerinti ülésére

6. napirendhez

Tárgy: Az Oktatási, Művelődési és Sportbizottság éves beszámolója
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 43. § (12) bekezdése alapján a bizottságok rendszeresen beszámolnak munkájukról.
Jelen előterjesztés keretén belül kérem az Oktatási, Művelődési és Sportbizottság beszámolójának szíves megtárgyalását és elfogadását.

…/2011. (IX. 15.) ÖKT határozati javaslat

Sülysáp Nagyközség Önkormányzatának Képviselő-testülete az SZMSZ 43. § (12) bekezdése szerint Oktatási, Művelődési és Sportbizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke
Sülysáp, 2011. szeptember 6.


Katus Norbert s.k.


elnök
Láttam!

Sülysáp, 2011. szeptember .

Tóth Krisztina s.k.
jegyző
1. SZÁMÚ MELLÉKLET

Beszámoló 
az OMSB 2010. október – 2011. augusztus közötti munkájáról

Tisztelt Képviselő-testület! 
Alábbi beszámolómban áttekintem az Oktatási, Művelődési és Sportbizottság 2010 októberétől 2011 augusztusáig terjedő munkáját.

Bizottságunk ülésein minden tagunk megjelent, döntéseink rendre ellenszavazat nélkül történtek, néhány tartózkodásra volt példa csupán. Összesen 10 ülést tartottunk.
Pontos statisztikát nem készítettem arról, hogy a bizottsági javaslatok közül mennyit fogadott el a testület, ám becslés alapján ez igen magas arányt mutatna, ami jelzi a bizottsági-testületi struktúra hatékonyságát. Javaslataink megfogalmazásakor maximálisan törekedtünk a szakmaiságra.

A bizottság minden tagjának (Pálinkásné Petik Éva alelnök, dr. Gebauer Béláné, Németh Jánosné, valamint 2011. augusztustól Szabó Miklós) tisztelettel köszönöm meg az egy éves lelkiismeretes munkát.

Külön kiemelem, hogy tagjaink rendszeresen részt vesznek a település programjain, sőt egyéb, nem sülysápi programokat is rendszeresen látogatunk tapasztalatszerzés céljából.

2010. október 25. rendkívüli ülés

· Rendkívüli ülésen döntöttünk az Iskolai Pedagógiai Program módosításának szokásos rendjétől való eltérés engedélyezéséről. Mivel a két iskolánk a szöveges értékelés helyett az osztályozást már a 2010/2011. tanév második félévétől alkalmazni kívánta, a fenntartó hozzájárulását kérte a Pedagógiai Program jóváhagyására, bevezetésére vonatkozó, a törvényben foglalt általános előírások alkalmazásától való eltéréshez.

· Mivel az ünnepi koszorúzásokon elvétve vita alakult ki a koszorúzók rendjéről, a Wass Albert Művelődési Központ igazgatója felvetésére a Bizottság ajánlást fogalmazott meg, miszerint a községi ünnepségeken a koszorúzási sorrendet az adott ünnepre alkalmazandó protokollszabályok figyelembevételével, ennek keretein belül pedig a szervezeteket rotációs rendszerben beosztva javasoljuk felállítani.

2010. november 15.

· Beszámolók az oktatási-nevelési intézményekben folyó egészségügyi ellátásról (elfogadásra javasoltuk)
· A Sülysápi Hírforrás Szerkesztő Bizottsági beszámolójának megtárgyalása (elfogadva). A bizottság javasolta megtartani a lap ingyenes megjelenési formáját, Sülysáp lakosságának megfelelő tájékoztatása érdekében, és javasolta Szücsiné Laczkó Eszter megbízását a szerkesztő bizottsági elnöki feladatok végzésével.
· 2011. évi belső ellenőrzési terv jóváhagyása (elfogadásra javasoltuk).
· Szervezeti és Működési Szabályzat (SZMSZ) módosítása (elfogadásra javasoltuk).
· Bursa Hungarica felsőoktatási ösztöndíjpályázat elbírálása. Javasoltuk, hogy lehetőség szerint a Képviselő-testület 70 000-ről 90 000Ft-ra emelje fel a havi keret összegét. Javaslatunkat támogatták, így több támogatást tudtunk odaítélni a pályázóknak még szigorúbb és körültekintőbb döntéseket követően.
· A Képviselő-testület 2011. évi munkatervének megtárgyalása elfogadása. A bizottság elfogadásra javasolta, azzal a kiegészítéssel, hogy a Közoktatási fejlesztési és intézkedési terv felülvizsgálata a szeptemberi ülés napirendjébe kerüljön be.
· Éves települési programnaptár kialakítása: javasoltuk a Képviselő-testületnek, hogy hozzon létre egy éves települési programnaptárt, és ennek kezelőjévé a Wass Albert Művelődési Központot jelölje ki.

· A bizottság javasolta a Képviselő-testületnek, hogy az oktatási-nevelési intézmények tanulóinak szánt mikulásnapi támogatás felhasználásának, módjáról az intézményvezetők szabadon dönthessenek.
2010. december 13.

· Az Éves települési programnaptár kialakítása folyamán decemberi ülésünkön konzultáltunk az érintett civil szervezetekkel. A beszélgetés előremutató és hasznos volt. Megjelentek a Barátság Nyugdíjas Klub, az Evangéliumi Pünkösdi Közösség, a Pávakör, a FÉK, a Tápiómenti Tömegsport Alapítvány, a Karitász képviselői.
· A közművelődésről szóló önkormányzati rendelet felülvizsgálatát néhány kiegészítéssel javasoltuk elfogadni a Testületnek.
· A Wass Albert Művelődési Központ alapító okiratának módosítása megtörtént.
· A bizottság támogatta a Wass Albert Művelődési Központ létszámigényét, és javasolja a Képviselő-testületnek, hogy további 1, határozatlan időre szóló, középfokú végzettséggel betölthető közalkalmazotti státusz biztosításra kerüljön az intézmény részére. Ezzel az intézmény közalkalmazotti státuszainak számát 2 főben javasolja meghatározni.

· A Wass Albert Művelődési Központ Szervezeti és Működési Szabályzatának megtárgyalása, elfogadása megtörtént.
· A Csicsergő Összevont Napköziotthonos Óvoda létszámigénye: a bizottság javasolta a Képviselő-testületnek a 121/2010. (VIII.19.) ÖKT határozattal 2011. február 28-áig engedélyezett két fél státusz 2011. február 28-át követő fenntartását.
· A bizottság a Sülysáp Nagyközség 2007-2013. időszakra szóló Településfejlesztési Stratégia felülvizsgált dokumentációját jóváhagyta, azzal a kiegészítéssel, hogy a kormányzat irányvonalainak megismerése után a Képviselő-testület alkosson új koncepciót.
· A köztisztviselőkkel szemben a 2011. évre meghatározandó teljesítménykövetelmények alapját képező célok meghatározása: elfogadásra javasoltuk.
· Beszámoló a Polgármesteri Hivatal 2010. évi munkájáról: elfogadásra javasoltuk.
· A bizottság 2011. évi munkatervének elfogadása megtörtént.
· A bizottsági ügyrend elfogadása megtörtént.

2011. január 17.

(Januártól augusztusig Biess Éva tagtársunk betegsége miatt a bizottság öt helyett négy fővel ülésezett.)

· A bizottság egyhangúlag döntött a Szent István Általános Iskola – a nevelőtestület által 2010. november 24-én elfogadott – Pedagógiai programjának módosításáról. Az új Kormány törvényi rendelkezése szerint lehetőség lett a nem szakrendszerű oktatás kivezetéséről. Sülysápon a Szent István Á.I. élt ezzel a lehetőséggel.

· A bizottság egyhangúlag alkotta meg – első alkalommal – a település rendezvény naptárát. Célunk a községi programok összehangolása, valamint a vonatkozó támogatási rendszer optimalizálása volt.

· A bizottság egyhangúlag javasolta jóváhagyásra a Képviselő-testületnek a Wass Albert Művelődési Központ 2011-2017. közötti időszakra szóló, 2011. január 13-án kelt továbbképzési tervét.

· A bizottság javasolta a Képviselő-testületnek, hogy módosítsa a helyi önszerveződő közösségek pénzügyi támogatásának rendjéről szóló 1/2010. (II.3.) önkormányzati rendeletet. A változtatás egyszerűsíti a helyi szervezetek pályázati feltételeit, és kimondja, hogy olyan rendezvény nem kaphat önkormányzati támogatást, amit olyan programmal egy időben szerveznek, amit korábban már felvettek az éves programnaptárba.

· Egyhangúlag fogadtuk el a Bizottság működését szabályozó Ügyrendet.

· 4 igen, ellenszavazat és tartózkodás nélkül döntöttünk arról, hogy a bizottság felkéri a könyvtárak vezetőit, hogy vizsgálják meg a közös online-felület kialakításának lehetőségét. Ez azóta megvalósult, minden sülysápi könyvtár rendelkezik internetes keresővel, amiben a helyi állomány kereshető (www.sulysap.hu).

2011. február 7.

· Sülysáp Nagyközség Önkormányzata Képviselő-testületének Oktatási, Művelődési és Sportbizottsága a Wass Albert Művelődési Központ 2011. évi munkatervét jóváhagyásra javasolta a Képviselő-testületnek. A döntés egyhangú volt.

· A bizottság elfogadásra javasolta a Wass Albert Művelődési Központ 2011-2017. közötti időszakra szóló, 2011. január 30-án kelt, felülvizsgált továbbképzési tervét.

· A bizottság tárgyalta a 2011-es költségvetési tervezetet, és néhány kiegészítő módosítást javasolt a Képviselő-testületnek. A bizottság:

· javasolta a Képviselő-testületnek, hogy a lehetőségekhez mérten támogassa a Csicsergő Összevont Napköziotthonos Óvoda külön igényei közül az úszásoktatást és a tornaszoba felújítását.

· javasolta a Képviselő-testületnek, hogy a lehetőségekhez mérten támogassa a Móra Ferenc Általános Iskola és Nagyközségi Könyvtár külön igényei közül a könyvtárak állománybővítésére, az úszásoktatásra és a testvériskolai kapcsolatok ápolására vonatkozó igényeket.

· kéri, hogy a könyvtári állománygyarapítás kapcsán a támogató szándékunk mellett a könyvtárak hangolják össze a könyvbeszerzést, a pénz felhasználás hatásfokának növelése érdekében.

· javasolta a Képviselő-testületnek, hogy a lehetőségekhez mérten támogassa a Szent István Általános Iskola külön igényei közül a könyvtár állománybővítésére és az úszásoktatásra vonatkozó kérést.

2011. március 7.

· Sülysáp Nagyközség Önkormányzata Képviselő-testületének Oktatási, Művelődési és Sportbizottsága a Wass Albert Művelődési Központ 2010. évi munkájáról szóló beszámolót elfogadásra javasolta a Képviselő-testületnek.

· A bizottság javasolta, hogy a tagiskolai könyvtár szombat helyett (a kihasználtság alacsony foka miatt) pénteken tartson nyitva.

· A bizottság határozathozatal nélkül, de a művelődési Központ vezetőjével együtt áttekintette a következő hónapok programjait. Az áttekintés lényege, hogy a bizottság folyamatosan kapcsolatban legyen a kulturális élettel, szükség esetén segítséget adjon programok szervezéséhez.

2011. április 11.

· Sülysáp Nagyközség Önkormányzata Képviselő-testületének Oktatási, Művelődési és Sportbizottsága javasolta a Képviselő-testületnek, hogy a NexusVet Kft. Régészeti Élménypark létrehozásával kapcsolatos terveit támogassa. (A cég magánberuházásként, pályázati pénz felhasználásával szeretne ún. régészeti élményparkot létesíteni Sülysápon.)

· A bizottság elbírálta a civil szervezetek önkormányzati támogatásra benyújtott pályázatait, és javaslatot tett a Képviselő-testületnek. A Testület azt 1 módosítással el is fogadta. A bizottság összesen 7 185 000Ft-ot javasolt elosztani a pályázó szervezetek között.

2011. május 9.

· Az Oktatási, Művelődési és Sportbizottság Sülysáp Nagyközség Önkormányzatának a 2011-2015. közötti tanévekre vonatkozó közoktatási minőségirányítási programját (ÖMIP) a Képviselő-testületnek elfogadásra javasolta. (A dokumentum az önkormányzati közoktatási rendszer egészére határozza meg a fenntartó elvárásait az egyes intézmények felé.)

· A bizottság a Sülysápi Székhelyű Közös Fenntartású Családsegítő és Gyermekjóléti Szolgálat 2010. évi munkájáról szóló beszámolót elfogadásra javasolta a Képviselő-testületnek.

· Ugyanígy elfogadását javasolta a gyermekjóléti és gyermekvédelmi feladatok 2010. évi ellátásáról szóló beszámolót is.

· Ismét áttekintettük a következő hónapok programjait. Nagy hangsúlyt kapott a Múzeumok Éjszakája sülysápi programja.

2011. június 6.

· A Bizottság tárgyalta, és elfogadásra javasolta a helyi oktatási, nevelési intézmények 2010/11 nevelési évről szóló beszámolóit: Csicsergő Napköziotthonos Óvoda, Móra Ferenc Általános Iskola és Nagyközségi Könyvtár, Szent István Általános Iskola. 

· Kiegészítésként a Bizottság felkérte a polgármestert, hogy keresse meg a ceglédi szakértői bizottságot az SNI (sajátos nevelési igényű) gyermekekről, tanulókról kiadásra kerülő szakvélemények ügyében,

· felkéri az oktatási-nevelési intézmények vezetőit, hogy tájékoztassák a szülőket a szegregált SNI oktatás helyi lehetőségéről.

· A bizottság javasolta, hogy a Malom utcai sportpálya mellett alakítsanak ki egy strandröplabda pályát. 

· Az OMSB – az intézmények javaslatait figyelembe véve – javaslatot tett a Képviselő-testület felé a 2011/2012-es nevelési, illetve tanévben induló óvodai és iskolai csoportok számára, létszámaira.

· A bizottság javaslatot tett a Szent István Általános Iskola, a Móra Ferenc Ált. Isk. és a Csicsergő Napköziotthonos Óvoda Alapító okiratának módosítására. (A módosítás lényegében egy törvényi változást követett le.)

· Sülysáp Nagyközség Önkormányzata Képviselő-testületének Oktatási, Művelődési és Sportbizottsága javasolta a Képviselő-testületnek, hogy tegyen lépéseket egy erdélyi testvér-települési kapcsolat kialakítására.
· A bizottság megbízta a bizottság elnökét, hogy 2011. augusztus 31-ig dolgozzon ki egy dokumentációt tanösvény kialakítására Sülysápon.

· A bizottság javasolta a Képviselő-testületnek, hogy nyújtson be pályázatot a Helytörténeti Kiállítás felújítására, és biztosítsa a pályázathoz szükséges önerőt.
2011. augusztus 18.

· A bizottság a továbbtanulási és pályaválasztási tanácsadás ellátására a Tápió-vidéki Többcélú Kistérségi Társulással kötendő feladat-ellátási szerződést jóváhagyásra javasolta a Képviselő-testületnek.

· A bizottság a Móra Ferenc Általános Iskola és Nagyközségi Könyvtár részére a 2011/2012-es tanévre a FELFIN-rendszerben megállapított heti 766 órás órakeret 6 órával, 772 órára történő megemelését javasolta a Testületnek.

· Javasoltuk, hogy 2011. októberére újítsuk fel az idén 85 éve állított Hősök szobrát.

Kérem a Képviselő-testületet, hogy az Oktatási, Művelődési és Sportbizottság 2010. október és 2011. november közötti munkájáról szóló beszámolóját fogadja el!

Katus Norbert

Az OMSB elnöke

